Page:Musical garland.pdf/5

5 Ye Grecian daughters! fam’d of old,

If ye my Jessie saw,

You’d hide yourselves, and be asham’d,

My Jessie dings you a’. 



I'll soon hae a wife o‘ my ain.

Frae Clyde to the banks o’ sweet Earn,

I’ve travel’d fu’ mony lang mile,

But thoughts o' my dearest sweet Annie,

the wearisome hours did beguile:

The happy wae night that we parted,

she vow’d she wou’d constant remain;

Thy heart strings a’ dirl’d wi' fondness!

I kiss’d, and I kiss’d her again.

Tis no cause her cheeks are like roses,

nor yet for her dark rollin’ e’e,

Tis no for her sweet comely features,

these charms are naething to me.

The storms o’ life may soon blast them,

or sickness make them fade away;

But virtue when fix’d in the bosom,

will flourish, and never decay.

Nae langer I’ll spend a’ my siller,

nae langer I’ll now ly my lane;

Nae langer I'll hunt after hizzies,

I’ll soon ha’e a wife o’ my ain.

mony wild foot I ha’e wander’d,

and mony lang night spent in vain,

Wi' drinkin’ and dancin’, and courtin’,

but I'll soon hae a wife o‘ my ain.